കാബൂള് വിമാനത്താവളത്തിന് സമീപം റോക്കറ്റാക്രമണം രണ്ടുമരണം കാബൂള്: കാബൂള് വിമാനത്താവളത്തിനു പുറത്ത് വീണ്ടും സ്ഫോടനം. ലവന്ത് സെക്യൂരിറ്റി ഡിസ്ട്രിക്ടിലെ ഖാജെ ബാഗ്രയിലുള്ള ഗുലൈ പ്രദേശത്താണ് റോക്കറ്റ് ആക്രമണം നടന്നതെന്ന് അന്താരാഷ്ട്ര വാര്ത്താ ഏജന്സികള് റിപ്പോര്ട്ട് ചെയ്യുന്നു. ജനവാസമേഖലയിലാണ് റോക്കറ്റ് വന്നുപതിച്ചത്. ഒരു കുട്ടിയടക്കം രണ്ടുപേര് മരിച്ചതായും മൂന്നുപേര്ക്ക് പരിക്കേറ്റെന്നും റിപ്പോര്ട്ടുണ്ട്. കാബൂള് വിമാനത്താവളത്തില് വീണ്ടും ഭീകരാക്രമണ സാധ്യതയുണ്ടെന്ന് യു.എസ് പ്രസിഡന്റ് ജോ ബൈഡന് മുന്നറിയിപ്പ് നല്കിയിന് തൊട്ടുപിന്നാലെയാണ് പുതിയ റോക്കറ്റ് ആക്രമണം റിപ്പോര്ട്ട് ചെയ്യപ്പെട്ടിരിക്കുന്നത്. 24 മുതല് 36 മണിക്കൂറിനകം ആക്രമം ഉണ്ടായേക്കാമെന്ന സൂചനയാണ് ബൈഡന് നല്കിയത്. ഐ.എസിെന്റ ഉപവിഭാഗമായ ഐ.എസ് ഖുറാസാന് ആണ് കാബൂള് വിമാനത്താവളത്തിനു പുറത്തെ കവാടത്തിന് സമീപം വ്യാഴാഴ്ച വൈകീട്ട് സ്ഫോടനം നടത്തിയത്. ഇതില് 182ഓളം പേരാണ് കൊല്ലപ്പെട്ടത്.The post കാബൂള് വിമാനത്താവളത്തിന് സമീപം റോക്കറ്റാക്രമണം രണ്ടുമരണം first appeared on MalayalamExpressOnline.